Другі дзень форуму стаў самым хвалюючым для 21 фіналіста конкурсу “Лідар года” — па тры з кожнай вобласці і Мінска. Каб атрымаць гэтае званне, ім прыйшлося паспаборнічаць на “Flash-прэзентацыі” і ў “Двайным перформансе”, дзе трэба было паказаць артыстызм, гумар, уменне працаваць з аўдыторыяй і інш. У выніку творчых баталій “Лідарам года — 2014” стаў Арцём Смірноў, навучэнец сярэдняй школы № 2 Барысава (Мінская вобласць). 2 месца заняў Аляксей Юхімец, навучэнец Кадзінскай сярэдняй школы (Магілёўскі раён). Завяршыла тройку лідараў Ірына Дэйкала, навучэнка сярэдняй школы № 21 Баранавіч (Брэсцкая вобласць).